open-index/open-wikipedia-markdown huggingface dataset:
Jūrų gilė

**Jūrų gilė** (*Balanus improvisus*) – ūsakojų (*Cirripedia*) infraklasei priklausantis vėžiagyvis. Kosmopolitinė (paplitusi visame pasaulyje) rūšis.
## Išvaizda, gyvenimo būdas

Turi apie 1 cm aukščio ir 1-2 cm skersmens, iš kalkingų plokštelių sudarytą, baltą ar gelsvą kūginę kriauklę. Pilvelis rudimentinis. Krūtinė su 6 porom dvišakių filtruojančių kojelių. Krūtinės kojelės sudaro išsiskleidžiančią vėduoklę, atliekančią filtravimo judesius. 

Galvos dalimi prisitvirtina prie įvairių kietų paviršių: pakrantės uolų, moliuskų kriauklių, vėžlių šarvo, kietos banginių odos, krabų ir pan. Filtruodami vandenį minta planktonu.

Hermafroditas, gali apvaisinti pati save. Lervos plūduriuoja nešamos srovės kaip planktonas. Paūgėjusios prisikabina prie kieto pagrindo ir virsta suaugusiom jūrų gilėm.

Gyvena paprastai vienerius, retkarčiais dvejus metus.
## Plitimas
Vėžiagyvių tėvynė, manoma, kad yra Šiaurės Amerikos pakrantė. Iš ten, prisitvirtinę ant laivų korpusų, XIXa. pateko į Baltijos jūrą, kurioje pirmą kartą aptiktas 1844 m. Švedijoje ir Lietuvoje. Vėliau, 1854 m., aptiktas ir Šiaurės jūroje.

Šiuo metu aptinkamas beveik viso pasaulio pakrantėse.

## Šaltiniai
Alegenis

**Alegenis** () – upė rytinėje Jungtinių Valstijų dalyje; viena iš upių, sudarančių Ohajo upę (Misisipės baseinas). Prasideda šiaurės Penisilvanijoje, Alegenio kalnuose. Pradžioje teka į šiaurės vakarus, prateka Niujorko valstijos pietvakariniu pakraščiu. Vėliau pasuka į pietvakarius ir vėl teka per Pensilvaniją. Ties Pitsbergu Alegenis susilieja su Monongahila ir sudaro Ohają.

Svarbiausi intakai – Klarionas, Kiskiminetasas.

Upė patvenkta Kinzua užtvanka, sudarytas Alegenio tvenkinys. Laivuojama.

## Šaltiniai
Alentaunas

**Alentaunas** () – miestas šiaurės rytų Jungtinėse Amerikos Valstijose, Pensilvanijoje, prie Lihajo upės. Tai trečias pagal dydį valstijos miestas. Drauge su Betlehemu ir gretimais miestais sudaro aglomeraciją, kurioje gyvena 816 tūkst. žmonių. Yra tarptautinis oro uostas, kelių ir geležinkelių mazgas. Juodosios metalurgijos, sunkvežimių gamybos, radioelektronikos pramonė.

## Istorija

Miestas įkurtas 1762 m. pirklio Viljamo Aleno. Iš pat pradžių vadintas Nortamptontaunu, 1838 m. pervadintas Alentaunu.

## Šaltiniai
Kautas

**Kautas** () – upė pietryčių Kuboje, pati ilgiausia šalyje.

Ji teka 343 km iš Siera Maestros kalnų į šiaurės vakarus ir įteka į Karibų jūrą, į šiaurę nuo Mansaniljo. Laivybai tinkamas 110 km ruožas.
Žaislų istorija 3

**Žaislų istorija 3** () – 2010 m. JAV sukurtas 3D kompiuterinės animacijos komedinis-draminis filmas. Tai trečiasis filmas „Žaislų istorijos“ trilogijoje. Filmą kūrė kino kompanija „Pixar“, režisavo Li Unkrichas. Filmas visame pasaulyje buvo rodomas nuo birželio iki spalio.

Istorijoje pasakojama kaip žaislai šerifas Vudis, Bazas Šviesmetis ir kiti, taikstosi su tuo, jog jų šeimininkas Endis išvyksta į koledžą ir palieka savo žaislus. Tomas Henksas, Timas Alenas, Džoana Cusack, Donas Riklsas, Estelė Haris, Džonas Ratzenbergeris, Volasas Šonas, Džefas Pidžeonas, Džodi Benson, Li Ermis, Džonas Morisas ir Lorė Metkalf įgarsina veikėjus, kuriuos įgarsino ir praėjusiuose filmuose.

Filmui priklauso svarbus rekordas – jis aplenkė filmą „Šrekas 3“ ir per pirmąjį savaitgalį uždirbo 110 milijonų JAV dol. Rugpjūčio mėnesį „Žaislų istorija 3“ tapo pirmuoju animaciniu filmu, uždirbusiu daugiau nei vieną milijardą JAV dolerių. 2011 m. duomenimis, filmas užima 7-ą vietą daugiausiai uždirbusių filmų sąraše.

„Žaislų istorija 3“ buvo nominuota penkiems ir laimėjo du Oskarus.

Tęsinys „Žaislų istorija 4“ buvo išleistas 2019 m. birželį.

## Išnašos

## Nuorodos
* „Pixar“ tinklalapis
San Karlosas (Brazilija)

**San Karlosas** () arba **San Karlos Boromeu** (*São Carlos Borromeu*) – miestas pietryčių Brazilijoje, San Paulo valstijoje, 231 km į šiaurės vakarus nuo San Paulo. Chemijos, tekstilės, baldų, žemės ūkio mašinų gamybos, maisto pramonė.

## Istorija

San Karlosas įkurtas 1857 m.

## Šaltiniai
Plačiažnyplis vėžys

**Plačiažnyplis vėžys** (sin. **Upinis vėžys**) (*Astacus astacus*) – vėžiagyvių (*Crustacea*) klasės gyvūnas, priklausantis dešimtkojų vėžių (*Decapoda*) būriui. Gyvena švariame gėlame vandenyje upėse ir ežeruose. Aptinkamas visoje Europoje, Lietuvoje tai vietinė ir nykstanti rūšis. Plačiažnyplis vėžys yra pavaizduotas Švenčionėlių miesto herbe. 

## Kūno išmatavimai
Patinėliai šiek tiek stambesni už pateles. Plačiažnypliai vėžiai užauga iki 16 cm ir gali sverti iki 350 g. 

## Biologija
Plačiažnyplių vėžių patinėliai subręsta 3, o patelės 4 metų amžiaus. Patelė išleidžia 20-200 ikrelių. Plačiažnypliai vėžiai gyvena apie 20-25 metus. 

## Plačiažnyplių vėžių nykimo priežastys
Būdami atsparūs vėžių marui, rainuotieji ir žymėtieji vėžiai užkrečia šia mirtina liga plačiažnyplius vėžius ir užima jų buveines. Dėl vėžių maro išnyko 95% plačiažnyplių vėžių. Tad stabdant vietinių plačiažnyplių vėžių nykimą, labai svarbu neperkelti rainuotųjų ir žymėtųjų vėžių į kitus vandens telkinius.

## Nuotraukos

Vaizdas:Placiaznyplis vezys.jpg|Plačiažnyplis vėžys Vazajo ežere, [Rokiškio raj.
Vaizdas:Potamobius astacus.jpg| Plačiažnyplis vėžys
Vaizdas:Placiaznyplis vezys1.jpg| Plačiažnyplis vėžys
Vaizdas:Placiaznyplis vezys2.jpg| Plačiažnyplis vėžys
Vaizdas:Placiaznyplis vezys3.jpg| Plačiažnyplis vėžys
Vaizdas:Svencioneliai.gif| Plačiažnyplis vėžys [Švenčionėlių herbas|Švenčionėlių miesto herbe


## Šaltiniai
Anomaly

**[[Anomaly]]** – 1993 m. susikūrusi Lietuvos death metal grupė iš Klaipėdos. 1998 metais dėl asmeninių priežasčių grupės nariai nutraukė bendrą kūrybinę veiklą, tačiau 2008 metų vasarą, praėjus 10 metų po išsiskyrimo, grupė atgimė.  

## Nariai
* Andrius Šaulys – vokalas
* Valentin Babkov – gitara
* Benas Juškus – gitara
* Regimantas Bacevičius – bosinė gitara
* Vainius Česnauskas – būgnai

## Diskografija
### Albumai
MC Disforic Agony (1996)

## Nuorodos
* Oficiali svetainė 
* Sveitainė portale - Myspace
* Sveitainė portale - Facebook
Gaižaičių herbas

**Gaižaičių herbas** – pagrindinis Gaižaičių kaimo ir Gaižaičių seniūnijos (Joniškio rajono savivaldybė) heraldinis atributas.

## Aprašas

Žaliame lauke piestu stovinti išsižiojusi sidabrinė gyvatė su iškištu auksiniu liežuviu. Ties gyvatės kūno išlinkiais – trys auksinės bruknės su sidabriniais koteliais ir po du lapus. Kairėje pusėje du vingiai ir dvi aukso trešnės, dešinėje – vienas vingis ir viena aukso trešnė.

## Istorija

Herbą 2008 m. lapkričio 17 d. dekretu Nr. 1K-1584 patvirtino prezidentas Valdas Adamkus. Etalono autorius – Juozas Galkus.

## Šaltiniai
Siera Maestra

**Siera Maestra** () – kalnagūbris Kubos pietryčiuose, aukščiausias visoje šalyje. Aukščiausias taškas – Turkino kalnas (1974 m). Kalnagūbris tęsiasi nuo Gvantanamo provincijos iki Nikero, Granmos provincijoje. Gausu mineralų, ypač vario, magnio, chromo ir geležies.
Bolesław Bierut

**Boleslavas Bierutas** (, 1892 m. balandžio 18 d. netoli Liublino – 1956 m. kovo 12 d. Maskvoje) – Lenkijos valstybės ir komunistinio judėjimo veikėjas, ministras pirmininkas (1952–1954 m.), pirmasis LLR prezidentas (1947–1952 m.).

## Biografija
Nuo 1912 m. buvo kelių socialistinių ir komunistinių partijų narys. 1928–1930 m. mokėsi Tarptautinėje Lenino mokykloje Maskvoje. Kominterno siuntimu 1930–1932 m. dirbo Austrijoje, Čekoslovakijoje ir Bulgarijoje. Už nelegalią komunistinę veiklą 1933 m. Lenkijoje buvo nuteistas kalėti 7-nerius metus, tačiau 1938 m. amnestuotas. Kalėdamas Lenkijoje išvengė partinio valymo ir represijų, kurias prieš lenkų komunistus organizavo Stalinas.

1939 m. persikėlė į TSRS užimtą Vakarų Baltarusiją, priėmė TSRS pilietybę, dirbo NKVD struktūrose. Karo metu čia veikė antinaciniame pogrindyje.

1943 m. Maskvoje buvo sudaryta protarybinė Laikinoji nacionalinė Lenkijos vyriausybė, B.Bierutas paskelbtas jos vadovu. Grįžęs į Lenkiją aktyviai veikė pajungiant šalį komunistų kontrolei. 1944–1947 m. jis buvo Nacionalinės valstybės tarybos (*Krajowa Rada Narodowa*) prezidentas.

Po 1947 m. rinkimų tapo Lenkijos prezidentu, juo buvo iki 1952 m. Priėmus naują šalies Konstituciją, 1952–1954 m. buvo LLR Ministras pirmininkas.

1948 m. sukūrus Lenkijos jungtinę darbininkų partiją, išrinktas partijos CK 1-uoju sekretoriumi, juo buvo iki pat mirties.

Kaip garbės svečias dalyvavo TSKP XX suvažiavime Maskvoje. Ten būdamas mirė nuo širdies smūgio. Palaidotas Powązki kapinėse Varšuvoje.

B.Bieruto valdymas pasižymėjo represijomis prieš opoziciją ir partinius oponentus, Armiją Krajovą bei menkais ekonomikos pasiekimais.

## B.Bierutas ir V.Gomulka
Nuo 1943 m., kai slapta buvo permestas į nacių okupuotą Lenkijos teritoriją, B.Bierutas konfliktavo ir konkuravo su kitu Lenkijos darbininkų partijos aktyvistu Vladislavu Gomulka, kurio buvo kritikuojamas dėl beatodairiško paklusnumo Maskvai ir siekio po karo Lenkijoje įvesti komunistinį režimą. B.Bierutas intrigavo V.Gomulkos atžvilgiu, rašė į Maskvą skundus prieš jį. Tapęs prezidentu su V.Gomulka galutinai susidorojo: pašalino jį ir šalininkus iš visų postų, suėmė bei organizavo teisminį procesą. Iš kalėjimo dauguma suimtųjų išėjo tik po B.Bieruto mirties.

## Papildoma informacija
* Bierutas – partinis slapyvardis, sudarytas iš mamos (Bernak) ir tėvo (Rutkovskis) pavardžių pirmųjų skiemenų.
* 1945 m. su LTSR delegacijos vadovu M.Gedvilu pasirašė sutartį dėl Lietuvos lenkų repatriavimo į Lenkiją.

|-

|-

|-

## Šaltiniai
Jakiškių dvaras

**Jakiškių dvaras** – dvaras, stovintis Jakiškiuose (Joniškio rajonas), greta kelio , įrašytas į Kultūros vertybių registrą, unikalus kodas .

Išlikę dvaro rūmai, nedidelis parkas, link rūmų veda senų liepų alėja.

## Istorija
Jakiškių kaimas istoriniuose šaltiniuose minimas jau nuo XVI a. pab. Seniausios žinios apie dvarą siekia 1877 m. kai grafas Hugo Kaizerlingas (Juozapo) Vladimiro Zemstremo Teodoro (paveldėjo iš brolio štat-rotmistro Nikolajaus Zemstremo Teodoro pagal Sankt Peterburge surašytą testamentą) įgaliojimu pardavė baronui Jonui Koškului (Adomo) Jakiškių dvarą su 541,2 dešimtinių žemės už 30.000 rublių sidabru. Vėliau, 1883 m., Vaigučių dvaro savininkas pirklys Jonas Neirandas (Jono) baronui Jonui Koškului (Adomo) pardavė vad. Vilkiaušių užsusienį (176 dešimtines) už 5000 rublių sidabrų. Iki šių dienų išliko 1898 m. statyti klasicistinių bruožų 17 kambarių turintys rūmai, kurių pastatymą inicijavo dvaro šeimininkas vokietis Koškolis.

## Nuorodos
Turkino kalnas

**Turkino kalnas** () – Kubos aukščiausias taškas. Yra salos pietrytinėje dalyje, Siera Maestros kalnagūbryje, Kubos Santjago provincijoje. Kalno aukščiausias taškas – 1974 m. Kalnas ir jo apylinkės sudaro Turkino nacionalinį parką (229,38 km²).

## Istorija
Kaip manoma, kalno pavadinimas kilęs iš turkio (isp. *turquí*) viršūnės. Pavadinta dėl mėlynos spalvos atspalvių, kurie matosi iš tam tikrų vietų. Pirmą kartą jis buvo paminėtas pavadinimu – *Tarquino* pieštame Gerardo Kramerio žemėlapyje, XVIII a. pab.
Milengės apskritis

**Milengės apskritis** – viena iš Zambijos Luapulos provincijoje esančių apskričių. Administracinis centras – Milengė. 2000 m. apskrities gyventojų skaičius siekė 28 790 žmonių.

## Išnašos
Upiniai vėžiai

**Upiniai vėžiai** (*Astacidae*) – gėlavandenė Dešimtkojų vėžių šeima. Šeimai priskiramos trys gentys (*[[Astacus]]*, *[[Austropotamobius]]* ir *[[Pacifastacus]]*) ir 11 rūšių.
## Rūšys

## Šaltiniai
Almatos draustinis

**Almatos valstybinis gamtos draustinis** () – draustinis pietryčių Kazachstane, Almatos srityje, centrinėje Užilės Alatau dalyje bei ties Ilio vidurupiu. Plotas – 71 700 ha. Įeina į Altyn Emelio nacionalinio parko teritoriją.

Draustinis įkurtas 1931 m. siekiant ištirti šiaurės Tian Šanio gamtinius kompleksus bei apsaugoti ten gyvenančias vertingas gyvūnų ir augalų rūšis. Ilio slėnyje sutinkami kalniniai avinai, džeiranai, kalniniai keklikai, fazanai, kalnuose – taurieji elniai, rudieji lokiai, lūšys, stirnos, irbiai, tetervinai, ularai ir kt.

Kalnuose iki 1600 m auga lapuočių miškai (abrikosai, drebulės, šermukšniai), 1600–2800 m aukštyje – spygliuočių miškai (Šrenko eglės), aukščiau auga alpinės pievos, kadagynai, plyti plikos uolos ir sniegynai.

## Šaltiniai
Infrabūrys

**Infrabūrys** – viena iš klasifikacijos pakopų. Žemesnė už pobūrį, aukštesnė už antšeimį.

## Išnašos
Griežiai (reikšmės)

**Griežiais** vadinami kaimai:

* Akmenės rajone;
* Kazlų Rūdos savivaldybėje;
* Klaipėdos rajone.
Infraklasė

**Infraklasė** – viena iš klasifikacijos pakopų. Žemesnė už Poklasę, aukštesnė už antbūrį.

Pavyzdžiai: Ūsakojai.
Barzdžiūnai (reikšmės)

**Barzdžiūnais** vadinami kaimai:

* Druskininkų savivaldybėje;
* Pagėgių savivaldybėje;
* Vilniaus rajone.
Domas Rocius

**Domas Rocius** (1905 m. spalio 15 d. Užventyje – 1943 m. spalio 17 d. Pliaterave) – Lietuvos komunistinio judėjimo veikėjas.

## Biografija
1934–1935 m. savaitraščio „Darbo žemaitis“ atsakingasis redaktorius. 1936 m. baustas. 1936–1940 m. LKP Telšių parajonio ir apskrities komiteto sekretorius. 1936–1938 m. su kitais leido nelegalų laikraštį „Liaudies frontas“.

1940 m. Liaudies Seimo narys. 1940–1941 m. Telšių apskrities vykdomojo komiteto pirmininkas. 1940–1943 m. LSSR AT Prezidiumo pirmininko pavaduotojas. Dalyvavo Rainių žudynėse ir turbūt todėl neapdovanotas jokiais reikšmingesniais sovietiniais medaliais. 1941 m. birželio mėn. pasitraukė į SSRS. Buvo sovietinių partizanų brigados komisaras, vadas, žuvo Baltarusijoje. 1954 m. palaikai perkelti į Vilnių.

## Šaltiniai
Henrikas IV Dorasis

**Henrikas IV Dorasis** (gimė - 1257 m.; mirė - 1290 m. birželio 24 d. Vroclavas) - Vroclavo ir Krokuvos (1288-1290) kunigaikštis.

## Biogafija

Piastų dinastijos. 

## Valdymas
Siekė suvienyti Silezijos žemes. Skatino ūkio (kasybos), miestų plėtrą, pertvarkė iždą. 1274-1287 m. nesutarė su Vroclavo vyskupu dėl valdovo teisių vyskupo valdose. 1280 m. pripažino Šv. Romos imperatoriaus Rudolfo I siuzerenitetą. Siekdamas Lenkijos karūnos mirė (galbūt nunuodytas). Sukūrė poezijos, rengdavo riterių turnyrus.

## Galerija

Henryk IV Probus seal 1268.PNG|Henriko IV Dorojo antspaudas
Prezentacja pomnika Henryka IV hp1.jpg|Paminklas Henrikui IV Dorajam Vroclave


## Šaltiniai

## Nuorodos
Butrimonys (reikšmės)

**Butrimonimis** vadinamos gyvenvietės:

* miestelis Alytaus rajone;
* kaimas Panevėžio rajone;
* kaimas Šalčininkų rajone.
Kazungulos apskritis

**Kazungulos apskritis** – viena iš Zambijos Pietų provincijoje esančių apskričių. Administracinis centras – Kazungula. 2000 m. apskrities gyventojų skaičius siekė 68 265 žmones.

## Išnašos
Henrikas II Pamaldusis

**Henrikas II Pamaldusis** (1200 m. – 1241 m. balandžio 9 d. prie Legnicos) – Vroclavo, Krokuvos ir Didžiosios Lenkijos kunigaikštis (1238–1241 m.).

2015 m. spalį Legnicos Romos katalikų vyskupija jam pradėjo beatifikacijos bylą ir suteikė Dievo tarno titulą.

## Biografija

Piastų dinastijos atstovas, Henriko I Barzdotojo sūnus. 

## Valdymas

Nuo 1222 m. dalyvavo valstybės valdyme. 1233–1234 m. su kryžiuočiais puolė prūsus. Rėmė popiežių kovą su Šv. Romos imperatoriumi Frydrichu II. 1239 m. atrėmė Brandenburgo markgrafo puolimą Liubušo žemėje, vėliau atgavo Santoką. Vienas pranciškonų pakvietimo į Lenkiją iniciatorių. Žuvo Legnicos mūšio su mongolais – totoriais metu.

## Šeima

Vyras nuo 1214 / 1218 metų Anos Čekės, Pšemyslo Otokaro I. Jų santuokoje gimė 10 vaikų:
* **Gertruda** (1218/1220 – 1244/1247), Boleslovo I Mazoviečio žmona 
* **Boleslovas II** (1220/1225 – 1278). Lenkijos kunigaikštis nuo 1241, Vroclavo kunigaikštis 1241–1248, Lenkijos didysis kunigaikštis 1241 − 1247 Legnicos kunigaikštis1248–1278. Vyras 1) Gedvigos, Angalto grafo Henriko I dukters (? – 1259), 2) Efemijos, Samboro II dukters.
* **Konstancija** (1221/1227 – 1253/1257), Kazimiero I Kujaviečio žmona nuo 1239 
* **Meška** (1223/1227-1241/1242), Liubušo kunigaikštis
* **Herikas III Baltasis** (1222/1230 – 1266), Vroclavo kunigaikštis nuo 1248 metų. Vyras 1) nuo 1252 Juditos (1226–1257/1265), Konrado I Mazoviečio dukters 2) nuo 1266 Agnesės, Saksonijos hercogo Albrechto I dukters
* **Elžbieta** (1224/1232 – 1265), Kališo ir Poznanės kunigaikščio Pšemyslo I žmona 
* **Konradas I** (1228/1231 – 1273/1274). Vyras 1) nuo 1249 Salomejos (1237–1267/1274), Didžiosios Lenkijos kunigaikščio Vladslavo Odoničiaus dukters 2) nuo 1271/1274 Sofijos (1258/1261 −1318), Meiseno markgrafo Ditricho II dukters.
* **Vladislavas** (1237–1270). Zalcburgo arkivyskupas  1265–1270
* **Agnesė** (1230/1236 – 1277), 
* **Jadvyga** (1238/1241 – 1318).

## Šaltiniai

## Nuorodos

|-
| width="30%" align="center" rowspan="3"| pirmtakas **[[Henrikas Barzdotasis]]**
| width="40%" align="center" | **[[Lenkijos karalius|Lenkijos didysis kunigaikštis]]**1238–1241
| width="30%" align="center" rowspan="3" | įpėdinis**[[Boleslovas V Drovusis]]**
|-
| width="40%" align="center" | **[[Vroclavo kunigaikštis]]**1238–1241
|-
| width="40%" align="center" | **[[Didžiosios Lenkijos kunigaikštis]]**(**Tik Pietvakarių**) 1238–1241
Almazna

**Almazna** () arba **Almaznaja** () – miestas rytų Ukrainoje, Luhansko srityje, Stachanovo miesto apygardoje. Yra geležinkelio stotis. Metalo apdirbimo, statybinių medžiagų gamybos pramonė.

## Istorija

Gyvenvietė įkurta 1870 m. ir vadinta ***Iziumu*** (*Изюм*). Dabartinis pavadinimas suteiktas 1878 m. Miesto teises gavo 1977 m.

## Šaltiniai
Henrikas IV (Anglija)

**Henrikas IV** (1367 m. balandžio 15 d. Bolinbrokeo pilis (Linkolnšyro grafystė) – 1413 m. kovo 20 d. Londonas) – Anglijos karalius (1399–1413).

## Biografija
Lankasterių dinastijos pradininkas.

## Valdymas
1390–1392 m. dalyvavo Kryžiaus žygiuose į Lietuvą, vėliau padėjo kryžininkams Kipre ir Jeruzalėje. Per 1399 m. diduomenės sukilimą nuvertė Ričardą II ir parlamento buvo paskelbtas karaliumi. 1400–1405 m. slopino Anglijos ir Velso diduomenės sukilimus, praplėtė jam paklusnaus parlamento teises (vėliau prisidėjo prie Lankasterių dinastijos žlugimo).

## Šaltiniai

## Nuorodos

## Galerija

|-
Henrikas Barzdotasis

**Henrikas Barzdotasis** (gimė – apie 1168 m.; mirė – 1238 m. kovo 19 d. Krosno Odrzanskie) – Vroclavo (1201–1238), Krokuvos (1231–1238) ir Didžiosios Lenkijos (1234–1238) kunigaikštis.

## Biografija

Piastų dinastijos. Henriko II Pamaldžiojo tėvas. 

## Valdymas

Paveldėjo Vroclavo kunigaikštystę pamažu užvaldė didesnę dalį Lenkijos, galbūt siekė karūnos sūnui. 1222–1223 m. dalyvavo kryžiaus žygiuose į Prūsiją, buvo vienas Vokiečių ordino pakvietimo (1226) kovai su prūsais ir įkurdinimo Kulmo žemėje iniciatorių. Plėtojo kasybą, kvietėsi vokiečių kolonistus, įkūrė miestų, cistersų vienuolynų.

## Šeima ir vaikai
1188 metais Henrikas vedė Jadvygą, Bertoldo IV dukterį. Jie turėjo septynis vaikus:
* Boleslovas (1190–1206)
* Konradas (1191–1213 arba 1235/37)
* Henrikas II Pamaldusis (1191/96 – Legnica 1241 balandžio 9), Apatinės Silezijos (1238–41), Krokuvos ir Dodžiosios Lenkijos kunigaikštis (1238–41),
* sūnus (iki 1208 gruodžio 25 – 1214/17)
* Agnesė (apie 1190 – iki 1214 gegužės 11)
* Sofija (1188/90 − iki 1214 kovo 22/23)
* Gertruda, (iki 1209 − 1268 gruodžio 6), vienuolė

## Šaltiniai

## Nuorodos

## Galerija

|-

|-
Birželiai (reikšmės)

**Birželiais** vadinamos gyvenvietės:

* Panevėžio rajone:
** kaimas,
** viensėdis,
* Radviliškio rajone.
Nčelengės apskritis

**Nčelengės apskritis** – viena iš Zambijos Luapulos provincijoje esančių apskričių. Administracinis centras – Nčelengė. 2000 m. apskrities gyventojų skaičius siekė 111 119.

## Išnašos
Čongvės apskritis

**Čongvės apskritis** – viena iš Zambijos Lusakos provincijoje esančių apskričių. Administracinis centras – Čongvė. 2000 m. apskrities gyventojų skaičius siekė 137 461.

## Išnašos
Šventybrasčio ąžuolai

**Šventybrasčio ąžuolai** – botaninis Lietuvos gamtos paveldo objektas, 1960 metais įtrauktas į saugomų gamtos objektų sąrašą. Auga Šventybrasčio kaime, Vilainių sen., Kėdainių raj. Šventybrasčio kraštovaizdžio draustinyje. Medžių rūšis - paprastasis ąžuolas (*Quercus robur* L.). Gamtos paveldo objektą sudaro keturi ąžuolai:
* pirmojo ąžuolo kamieno apimtis 1,3 m aukštyje – 550 cm, aukštis – 24 m; 
* antrojo – 385 cm ir 22 m;
* trečiojo – 490 cm ir 23 m;
* ketvirtojo – 550 cm ir 21 m.

### Nuorodos
* Saugomų teritorijų valstybės kadastras
Rita Hayworth

**Rita Hayworth** (tikrasis vardas *Margarita Carmen Cansino*; 1918 m. spalio 17 d. – 1987 m. gegužės 14 d.) – amerikiečių aktorė.

## Filmografija

* *[[Cruz Diablo]]* (1934)
* *[[Dante's Inferno]]* (1935)
* *[[Under the Pampas Moon]]* (1935)
* *[[Charlie Chan in Egypt]]* (1935)
* *[[Paddy O'Day]]* (1935)
* *[[Human Cargo]]* (1936)
* *[[Meet Nero Wolfe]]* (1936)
* *[[Rebellion]]* (1936)
* *[[Old Louisiana]]* (1937)
* *[[Hit the Saddle]]* (1937)
* *[[Trouble in Texas]]* (1937)
* *[[Criminals of the Air]]* (1937)
* *[[Girls Can Play]]* (1937)
* *[[The Game That Kills]]* (1937)
* *[[Paid to Dance]]* (1937)
* *[[The Shadow]]* (1937)
* *[[Who Killed Gail Preston?]]* (1938)
* *[[Special Inspector]]* (1938)
* *[[There's Always a Woman]]* (1938)
* *[[Convicted]]* (1938)
* *[[Juvenile Court]]* (1938)
* *[[The Renegade Ranger]]* (1938)
* *[[Homicide Bureau]]* (1939)
* *[[The Lone Wolf Spy Hunt]]* (1939)
* *[[Only Angels Have Wings]]* (1939)
* *[[Music in My Heart]]* (1940)
* *[[Blondie on a Budget]]* (1940)
* *[[Susan and God]]* (1940)
* *[[The Lady in Question]]* (1940)
* *[[Angels Over Broadway]]* (1940)
* *[[The Strawberry Blonde]]* (1941)
* *[[Affectionately Yours]]* (1941)
* *[[Blood and Sand]]* (1941)
* *[[You'll Never Get Rich]]* (1941)
* *[[Tales of Manhattan]]* (1942)
* *[[My Gal Sal]]* (1942)
* *[[You Were Never Lovelier]]* (1942)
* *[[Cover Girl]]* (1944)
* *[[Tonight and Every Night]]* (1945)
* *[[Gilda]]* (1946)
* *[[Down to Earth]]* (1947)
* *[[Ledi iš Šanchajaus]]* (1947)
* *[[The Loves of Carmen]]* (1948)
* *[[Affair in Trinidad]]* (1952)
* *[[Salome]]* (1953)
* *[[Miss Sadie Thompson]]* (1953)
* *[[Fire Down Below]]* (1957)
* *[[Pal Joey]]* (1957)
* *[[Separate Tables]]* (1958)
* *[[They Came to Cordura]]* (1959)
* *[[The Story on Page One]]* (1959)
* *[[The Happy Thieves]]* (1962)
* *[[Circus World]]* (1964)
* *[[The Money Trap]]* (1965)
* *[[The Poppy Is Also a Flower]]* (1966)
* *[[L'Avventuriero]]* (1967)
* *[[Velnio sūnūs]]* (1968)
* *[[Kelias į Saliną]]* (1970)
* *[[The Naked Zoo]]* (1971)
* *[[The Wrath of God]]*  (1972)

## Literatūra
* John Kobal: *Rita Hayworth: The Time, The Place and the Woman*. W.W. Norton, New York 1977, ISBN 0-393-07526-5
* Joe Morella, Edward Z. Epstein: *Rita. The Life of Rita Hayworth*. Allen, London 1983, ISBN 0-385-29265-1
* Gerald Peary: *Rita Hayworth: A Pyramid Illustrated History of the Movies*. Harcourt, 1976, ISBN 0-515-04116-5
* Gene Ringgold: *The Films of Rita Hayworth*. Citadel Press, Secaucus, NJ 1974, ISBN 0-8065-0439-0
* Caren Roberts-Frenzel: *Rita Hayworth: A Photographic Retrospective*. Abrams, New York 2001, ISBN 0-8109-1434-4
* James Hill: *Rita Hayworth: A Memoir*. Robson, 1983, ISBN 0-671-43273-7
* Adrienne L. MacLean: *Being Rita Hayworth. Labor, Identity and Hollwood Stardom*. Rutgers University Press, New Brunswick 2004, ISBN 0-8135-3389-9
* Neil Grant: *Rita Hayworth in Her Own Words*. Hamlyn, London 1992, ISBN 0-600-57459-8

## Nuorodos

* Internet Movie Database
* Website 
* Website
Nauplijus

**Nauplijus** (pl. *Nauplii*) yra vėžiagyvių vystymosi ankstyvoji stadija (lerva). Tai fundamentali stadija, kurią turi beveik visos vėžiagyvių rūšys ir pagal kurią jie ir buvo sujungti į savo taksoną. Vienintelė iš tiesų šios stadijos neturinti grupė (prijungta pagal kitus kriterijus) yra *[[Pentastomida]]* poklasio parazitai.

Kai kurios rūšys nauplijaus stadiją turi, tačiau užbaigia ją dar prieš išsirisdamos iš kiaušinio. Pavyzdžiui, įprastinė krabų ankstyvoji lerva yra nauplijaus vėlesnė stadija (Zoea), o kai kuriose grupėse iš kiaušinių jau iškart ritasi į suaugėlius panašūs individai. Rūšims, kurios ją turi, tai būna pirmoji vystymosi stadija po kiaušinėlio. Šių lervų paprastai gausu planktone. Skirtingų rūšių nauplijai paprastai yra gana panašūs ir gali tiek skirtis nuo suaugusios stadijos, kad kai kada vis dar nežinoma, į ką išauga viena ar kita aprašyta lerva.

## Istorija
Nors skirtumus tarp suaugusių vėžiagyvių ir jų lervų pastebėjo dar Antonie van Leeuwenhoek 1699 m., ginčas ar vėžiagyviams būdinga metamorfozė tęsėsi dar daug metų po to, įvairiems mokslininkams pateikiant prieštaringus rezultatus. Pats nauplijus taip buvo pavadintas maždaug 1785 m., ir dar nesuprantant vėžiagyvių vystymosi ciklo, iš pradžių aprašytas kaip atskira, nepriklausoma rūšis.

## Sandara
Nauplijus turi tris poras galūnių – priekines antenas, užpakalines antenas ir mandibules. Skirtingai nuo nuo vėlesnių stadijų nauplijus plaukia (jei plaukia) tam naudodamas antenas (galvos priedėlius).

Nauplijus turi vieną, neporinę, paprastą akį. Šia akimi lerva mato daugiausia vien tik šviesos buvimą ir kryptį. Vėlesnėse stadijose nauplijinę akį pakeičia ar papildo dvi sudėtinės akys. Jei nauplijinė akis neišnyksta, suaugę vėžiagyviai būna triakiai.

Nauplijaus kūnas dar nėra segmentuotas, segmentai susidaro vėlesnėse stadijose.

## Nuorodos
Jazdai

**Jazdai** – buvęs kaimas Kretingos rajono savivaldybėje, dabar Negarbos kaimo dalis. Kaimą mena Jazdų piliakalnis ir kapinynas.

## Istorija

XX a. buvo Jazdų dvaras.

1940 m. tyrinėjant kapinyną, maišytoje žemėje rasta aptirpusi varinė Romos moneta.

## Gyventojai

## Šaltiniai
Marijonas Miceika

**Marijonas Miceika** (1911 m. rugsėjo 13 d. Jurbarke – 1996 m. Vilniuje) – Lietuvos politinis ir visuomenės veikėjas.

## Biografija

1927 m. eksternu baigė Šiaulių gimnazijos keturias klases. 1932–1938 m. kalintas. 1938–1939 m. LKP CK instruktorius Tauragės apskrityje. 1939–1940 m. LKP Kauno apskrities komiteto narys ir sekretorius.

1940 m. Liaudies Seimo narys. 1940–1941 m. LKP Vilniaus apskrities komiteto sekretorius. 1941–1943 m. dirbo Penzoje, Maskvoje, buvo LKP CK ir LTSR LKT įgaliotinis evakuotųjų LTSR piliečių reikalams Sverdlovsko srityje. Nuo 1943 m. LKP Pietų srities komiteto II sekretorius, Vilniaus miesto, apskrities komiteto sekretorius. 1945–1948 m. Partinės kolegijos prie LKP CK narys. 1949–1950 m. LKP Pasvalio apskrities, 1950–1952 m. Šiaulių srities komiteto sekretorius. 1956 m. baigė Aukštąją partinę mokyklą prie TSKP CK. 1956–1957 m. LTSR popieriaus ir medžio apdirbimo pramonės ministro pavaduotojas. 1957–1959 m. LTSR Liaudies ūkio tarybos skyriaus viršininkas. 1959–1976 m. LTSR Aukščiausiojo teismo narys. 1949–1952 m. LKP CK narys. 1940–1947 m. LTSR Aukščiausiosios Tarybos deputatas.

## Įvertinimas

1981 m. LTSR nusipelnęs kultūros veikėjas.

## Šaltiniai
Čilubio apskritis

**Čilubio apskritis** – viena iš Zambijos Šiaurės provincijoje esančių apskričių. Administracinis centras – Čilubis. 2000 m. apskrities gyventojų skaičius siekė 66 338 žmones.

## Išnašos
Stanislovas Čėsna Fortunatas Kosakovskis

**Stanislovas Feliksas Kosakovskis** (1795 m. sausio 4 d. Hamburgas – 1872 m. gegužės 26 d. Varšuva) – Lietuvos kolekcininkas, literatas, dailininkas, Lietuvos diplomatas Rusijos imperijos tarnyboje.

## Biografija
Veikiamas fiziokratizmo idėjų 1820 m. sumažino savo dvaruose lažą iki 104 dienų per metus, panaikino duoklę, kaimuose steigė mokyklas, prieglaudas, valstiečių teismus, tobulino žemės ūkio ir kt. techniką, taikė naujus ūkininkavimo metodus.

1818–1826 m. tarnavo carinės Rusijos pasiuntinybėje Vatikane (1822–1826 pirmasis sekretorius), kur susipažino su egiptologu Jean-François Champollion ir jo atradimais, juos propagavo.

Nuo 1826 m. – Lenkijos karalystės dvaro rūmininkas, 1832–1841 m. Valstybės Tarybos narys, o 1858–1861 m. heroldijos pirmininkas, senatorius.

Nuo 1842 m. gyveno paveldėtuose dvaruose Lietuvoje (rezidencija – Vaitkuškis Ukmergės paviete). Buvo vedęs prancūzų kilmės grafaitę Aleksandrą de Laval, kuri kraičio gavo dvarus Penzos ir Simbirsko gubernijose, vario kasyklas Urale (Rusijoje turėjo apie 16 tūkst. baudžiauninkų, Lietuvoje ir Baltarusijoje – 860 valstiečių kiemų).

1843 m. grafo titulą patvirtino Rusijos imperatorius.

Kolekcionavo ir Vaitkuškyje kaupė meno kūrinių, senienų, knygų (surinko 12 500 tomų biblioteką; dalis išliko). Sukūrė komedijų prancūzų ir lenkų kalbomis, religinių studijų, populiarino mediciną ir higieną. Nutapė religinių paveikslų bažnyčioms (Dūkšto, Širvintų, Pašilės, Čenstakavos, kitoms).

1857–1862 m. suprojektavo neogotikinius Vaitkuškio dvaro rūmus (su paveikslų galerija, biblioteka, patalpomis dideliam giminės archyvui).

## Šaltiniai
Kazimieras Petrauskas

**Kazimieras Petrauskas** (1914 m. vasario 6 d. Aukštakalniuose – 2005 m. gruodžio 12 d. Vilniuje) – Lietuvos partinis bei visuomenės veikėjas.

## Biografija
1930 m. įstojo į LKJS. 1938–1940 m. LKP Panevėžio apskrities komiteto narys. 1940 m. Liaudies Seimo atstovas. 1940–1941 m. LKP(b) Panevėžio apskrities komiteto I sekretorius. 1942–1944 m. 16-osios lietuviškosios divizijos karys.

1944–1946 m. Panevėžio miesto Vykdomojo komiteto pirmininko pavaduotojas. 1948 m. baigė Respublikinę partinę mokyklą. 1948–1950 m. Jurbarko apskrities, 1950–1954 m. Klaipėdos miesto Vykdomojo komiteto pirmininkas. 1954–1974 m. LKP Klaipėdos rajono komiteto I sekretorius.

1958–1976 m. LKP CK narys. 1940–1971 m. LSSR AT deputatas.

## Įvertinimas
* 1964 m. LTSR nusipelnęs žemės ūkio darbuotojas
* 1971 m. Socialistinio darbo didvyris

## Šaltiniai
Kobrinskiai

** Kobrinskiai** – LDK kunigaikščių giminė. Gediminaičiai.

## Giminė

Giminės ištakos siekia Algirdą (žinoma, kad 1366 m. jis tiesiogiai valdė Kobriną ir gretimas žemes) ir jo stačiatikį sūnų Teodorą. Šio sūnus Romanas Teodoraitis Kobrinskis (m. 1431) minimas nuo 1387 m. Dalyvavo Vytauto žygiuose į Maskvos didžiojo kunigaikščio Vasilijaus valdomas žemes (1393) ir į Pskovo žemę (1394). 1404 m. privilegija Vytautas patvirtino Romanui Kobrino ir gretimų žemių valdą. Ši privilegija laikoma Kobrino kunigaikštystės (1404–1519) įkūrimo data, o Romanas – Kobrinskių giminės pradininku. 1411 m. jis gyveno dėdės – Lenkijos karaliaus Jogailos – dvare. Jam mirus kunigaikštystę paveldėjo sūnus Simonas Romanaitis Kobrinskis (m. po 1460). Jis susigiminiavo su Alšėnų kunigaikščiais – vedė Simono Alšėniškio dukrą Julijoną. 1431 m. talkino Švitrigailai, ginančiam Lucką nuo pasiųsto Lenkijos karinio dalinio. Sūnus Jonas Simonaitis Kobrinskis (m. ~ 1490) – paskutinis Kobrinų giminės vyras. Po jo mirties Lenkijos karalius ir Kazimieras kaip išmarą jam atitekusią Kobrino kunigaikštystę iki gyvos galvos paliko našlei Teodorai (m. 1512), kuri 1500 m. perėjo į katalikybę ir krikštijosi Sofijos vardu. Jono sesuo Marija (m. ~ 1510) buvo Maskvos kunigaikščio Ivano Vasiljevičiaus Gražiojo žmona. Kita Jono sesuo Ona (m. 1519) 1481 m. ištekėjo už kunigaikščio Teodoro (Fiodoro) Bielskio, kuris tais pačiais metais kaip nesėkmingo sąmokslo prieš valdovą Kazimierą dalyvis pabėgo į Maskvą. Ona prieš 1502 m. ištekėjo už didiko Vaclovo Stanislovaičio Kostevičiaus. Mirus motibnai Teodorai Onai atiteko Kobrino kunigaikštystė; po jos mirties valdovas Žygimantas Senasis pakeitė valdos statusą iš kunigaikštystės į valstybės seniuniją, iki gyvos galvos paliko ją valdyti Onos vyrui.

## Šaltiniai
Aleksas Ražanauskas

**Aleksas Ražanauskas** (1915 m. gegužės 21 d. Kedonyse – 1943 m. Rūdninkų girioje) – Lietuvos komunistinio judėjimo veikėjas.

## Biografija

1935–1940 m. kalintas. 1940 m. Liaudies Seimo narys. 1940–1941 m. Alytaus apskrities vykdomojo komiteto pirmininkas. Po vokiečių okupacijos, slapstėsi Alytaus rajono miškuose ir sutelkė apie 50 žmonių partizanų būrį, kuris buvo sunaikintas 1942 m. vasarą. Ražanauskas liko gyvas ir ieškojo raudonųjų partizanų Rūdninkų girioje, tačiau partizanai jį palaikė vokiečių siųstu šnipu ir sušaudė.

## Šaltiniai
Bešarvis branchipas

**Bešarvis branchipas** (*Branchipus schaefferi*) – Bešarvių (*Anostraca*) būriui priklausantis vėžiagyvis. 

Iki 1,5 cm ilgio. Kaip ir visi kiti bešarviai neturi karapakso. Galva iš dviejų dalių, kojos plokštelių formos, atlieka plaukimo, kvėpavimo ir filtravimo funkcijas.

Plaukioja aukštyn kojom, minta planktoniniais dumbliais.

Gali gyventi tiek gėluose, tiek sūriuose vandens telkiniuose. Kiaušiniai išlieka gyvybingi net šiems išdžiūvus.
Circumvesuviana

**Circumvesuviana** – siaurojo geležinkelio tinklas Neapolyje. Tai yra Neapolio metropoliteno dalis, kuri driekiasi aplink Vezuvijaus ugnikalnį ir jo apylinkes. Iš viso tinklas sudaro 142 km, o stotelių skaičius siekia 96. Didžiausias traukinių greitis siekia 90 km/val.

## Linijos
Iš viso Circumvesuviana sudaro 6 linijos:
* Napoli Porta Nolana – Barra – Torre del Greco – Torre Annunziata – Castellammare di Stabia – Sorrento
* Napoli Porta Nolana – Barra – Vesuvio/De Meis – Ottaviano – Poggiomarino – Sarno
* Napoli Porta Nolana – Pomigliano d’Arco – Nola – Baiano
* Napoli Porta Nolana – Pomigliano d’Arco – Acerra
* Napoli Porta Nolana – Barra – Torre del Greco – Torre Annunziata – Pompeii -Poggiomarino
* Napoli Porta Nolana – Vesuvio/De Meis – San Georgio a Cremano

## Nuorodos
*Oficiali Circumvesuviana svetainė
Lygiakojai

**Lygiakojai** (*Isopoda*) – aukštesniųjų vėžiagyvių (*Malacostraca*) būrys. Fosilijos žinomos iš karbono.

Lygiakojai vėžiagyviai turi 7 poras vaikščiojamųjų kojų, mažai besiskiriančių tarpusavyje. Karapaksas dengia tik galvą. Dauguma suploti dorzoventraliai, nors yra išimčių. Kvėpavimo funkciją atlieka specializuoti pleopodai.

Žinoma apie 4500 jūrinių rūšių (dauguma jų gyvena ant jūros dugno), apie 500 gėlavandenių ir 5000 sausuminių rūšių. Yra parazitinių rūšių.
Raseinių technologijos ir verslo mokykla

**Raseinių technologijos ir verslo mokykla** – viena seniausių šiuo metu Raseinių krašte veikiančių mokyklų, profesinio mokymo įstaiga. Teikia pirminį ir tęstinį profesinį mokymą. Profesinė mokykla Raseiniuose yra viešoji įstaiga, juridinio asmens kodas – 190805997, mokomoji kalba – lietuvių kalba.

## Mokyklos pavadinimų kaita
* 1907 m. Leono Kontrimo žemesnioji žemės ūkio mokykla
* 1920 m. Raseinių žemesnioji žemės ūkio mokykla
* 1953 m. Raseinių žemės ūkio mechanizacijos mokykla
* 1965 m. Kaimo profesinė technikos mokykla Nr. 10 (KPTM-10)
* 1967 m. Darbo raudonosios vėliavos ordino Kaimo profesinė technikos mokykla Nr. 10 (KPTM-10)
* 1975 m. Darbo raudonosios vėliavos ordino Vidurinė kaimo profesinė technikos mokykla Nr.10 (VKPTM-10)
* 1984 m. Darbo raudonosios vėliavos ordino Raseinių 70-oji vidurinė profesinė technikos mokykla (VPTM-70)
* 1989 m. Raseinių žemės ūkio mokykla
* 2001 m. Raseinių technologijos ir verslo mokykla
* 2006 m. Viešoji įstaiga Raseinių technologijos ir verslo mokykla

## Istorija

Pirmosios žinios apie profesinio mokymo užuomazgas Raseinių krašte užfiksuotos dar XIX a. pradžioje, kai vietinėje mokykloje buvo pradėti dėstyti praktiški dalykai: žemdirbystė, sodininkystė, buvo supažindinama su matininko darbu. Naujas Raseinių krašto švietimo įstaigų tinklo raidos reiškinys XX a. pradžioje – Paverkšnio žemės ūkio mokyklos įsteigimas. Ši mokykla galėjo būti ne vienintelė Raseinių krašto profesinė mokykla: intensyviai ieškota būdų tokią mokyklą įkurti Ariogaloje, Šiluvoje, tačiau tai nebuvo įgyvendinta. Profesinio mokymo raida krašte vyko su pertraukomis, jas nutraukė Pirmasis ir Antrasis pasauliniai karai.

Raseinių žemės ūkio mokykla atkurta tik 1953 m., buvusio Raseinių politinių kalinių kalėjimo, vėliau vaikų darbo kolonijos, patalpose (dab. Raseinių krašto istorijos muziejus).

Po nepriklausomybės paskelbimo, keičiantis Viešoji įstaiga Raseinių technologijos ir verslo mokyklapolitinei ir ekonominei situacijai, mokykla, kaip žemės ūkio specialistus rengianti institucija, palaipsniui prarado savo reikšmę. Buvo nutarta keisti mokyklos profilį, reikėjo naujų idėjų, mokymo programų ir patirties. 2001 m. mokyklai, vienai iš pirmųjų profesinių mokyklų Lietuvoje, patvirtintas dabartinis jos statusas – technologijos ir verslo mokykla, o nuo 2006 m. lapkričio 2 d. mokykla perorganizuota į viešąją įstaigą.

## Nuorodos
* Sąrašas:Lietuvos profesinio mokymo įstaigos
* Oficiali svetainė
* Všį Raseinių technologijos ir verslo mokykla
Altajaus rezervatas

**Altajaus valstybinis gamtos rezervatas** () – rezervatas Rusijoje, Altajaus Respublikoje. Apima Altajaus kalnų teritoriją netoli Teleckojės ežero. Plotas – 881 238 ha.

Rezervatas įsteigtas 1932 m., kad būtų apsaugoti kalnų taigos ir kalnų tundros gamtiniai kompleksai pietų Sibire. Aukščiausia viršukalnė draustinyje – Šapšalas (3507 m). Būdingi maumedžių, sibirinių kedrų, balteglių miškai. Draustinyje auga 1480 augalų rūšių, iš jų ~200 yra endeminės. Teritorijoje sutinkami rudieji lokiai, lūšys, sabalai, briedžiai, taurieji elniai, kalniniai avinai, kabargos, sibiriniai ožiai, taip pat itin retas snieginis leopardas. Yra 323 paukščių rūšys.

Altajaus rezervatas kartu su Katūnės draustiniu bei Ukoko plokščiakalniu sudaro UNESCO pasaulio paveldo objektą „Auksiniai Altajaus kalnai“.


Осень на озере Джангысколь.jpg|
Осень в Курайской степи.jpg|
Пороги реки Актру.jpg|
Осенняя бирюза на Гейзерном озере.jpg|


## Šaltiniai
Paprastasis vėdarėlis

**Paprastasis vėdarėlis** (*Oniscus asellus*) – lygiakojų vėžiagyvių rūšis. Tai labai plačiai paplitusi rūšis, gausiai sutinkama šiaurės ir vakarų Europoje, Britų salose, Azoruose, Madeiroje. Įvežti į Šiaurės ir Pietų Ameriką.

Sutinkamas įvairiose buveinėse, kuriose pakankamai didelis oro drėgnumas – po akmenimis, pūvančiais medžiais, rūsiuose ir t. t.
Rapolas Rimdžius

**Rapolas Rimdžius** (1904 m. spalio 2 d. Staneliuose – 1944 m. sausio 4 d. Šiaulių apskrityje) – Lietuvos komunistinio judėjimo veikėjas.

## Biografija

Nuo 1924 m. priklausė „Kultūros“ būreliui. 1935–1939 m. kalintas. 1939–1940 m. LKP Šiaulių apskrities komiteto sekretorius. 1940 m. Liaudies Seimo narys. 1940–1941 m. LKP Šiaulių apskrities komiteto skyriaus vedėjas. Nuo 1942 m. 16-osios lietuviškosios divizijos karys.

## Šaltiniai
Zoea

**Zoea** (pl *zoeas* ar *zoeae *, ) yra vėžiagyvių lerva. Paprastai tai antroji vystymosi stadija po nauplijaus, tačiau jei nauplijaus etapas praeinamas embrione iki išsiritant iš kiaušinio (kaip krabų), gali būti ir pirmoji. Kai kurie vėžiagyviai taip pat ir zoea stadiją praeina iki išsiritant iš kiaušinio. Zoea buvo aprašyta 1802 metais kaip atskira, nepriklausoma gentis; tik vėliau buvo suprasta jog tai lerva.

## Sandara
Zoea turi dvi sudėtines akis, kuriomis gali matyti vaizdus. Neretai tarp jų išlieka ir iš nauplijaus stadijos paveldėta paprastoji akis (tokios lervos būna triakės). Zoea turi suaugusius galvą ir krūtinę (galvakrūtinę) su daugeliu kojų ir segmentuotą pilvelį. Skirtingai nuo nauplijaus, kuris plaukia galvos galūnėmis, zoea plaukia galūnėmis, esančiomis ant krūtinės. Bėgdama nuo pavojaus, greitį gali padidinti staigiais pilvelio judesiais. Lervai augant, pilvelio segmentų daugėja. Tai mikroskopiniai, daugiausia kelių milimetrų ilgio gyvūnai.

Zoea paprastai yra planktoniniai organizmai. Minta dumbliais, bet augimui jų dažnai nebepakanka, todėl ieško ir gyvūninio maisto.
 
## Nuorodos
Altyntagas

**Altyntagas** (tiurk. *Altyntag*) arba **Altunšanas** () – kalnai vakarų Kinijoje, Sindziange. Jie skiria Tarimo įdubą (šiaurėje) ir Caidamo dubumą bei Tibeto kalnyną (pietuose). Grandinės ilgis ~800 km. Aukščiausia viršukalnė – Aktagas (6748 m).

Altyntagas sudarytas daugiausia iš metamorfinių uolienų. Šiauriniai šlaitai statūs, pietiniai – lėkštesni. Būdingos druskožemių ir gargždingosios dykumos ir pusdykumės, aukštikalnėse – kalnų pievos ir stepės. Yra nedidelių ledynų. Altyntage yra druskingi Akikolio ir Ajakumo ežerai (sudaro draustinį).

Pavadinimas Altyntagas tiurkų kalbomis reiškia „auksinis kalnas“. Šiaurine šių kalnų papėde senovėje driekėsi šilko kelias.

## Šaltiniai
Vytauto Didžiojo universiteto Inovatyvių studijų institutas

**Inovatyvių studijų institutas** (ISI) (iki 2011 m. **Distancinių studijų centras**) – Vytauto Didžiojo universiteto padalinys, turintis universitetinio instituto statusą. Direktorė – dr. Airina Volungevičienė (nuo 2007 m.).

## Veikla
Pagrindinis VDU Inovatyvių studijų instituto siekis – plėtoti nuotolines studijas Vytauto Didžiojo universitete ir Lietuvoje.

Centras yra Lietuvos nuotolinio ir e.mokymosi (LieDM) asociacijos narys, Europos nuotolinio ir e.mokymosi tinklo (EDEN) narys, Europos e.mokymosi kokybės užtikrinimo fondo (EFQUEL) narys.

## Pagrindiniai uždaviniai
* konsultuoti dėstytojus rengiant ir realizuojant nuotolines studijas;
* kurti ir skleisti e.mokymosi strategijas;
* tobulinti dėstytojų gebėjimus, reikalingus kurti ir realizuoti nuotolines studijas;
* mokyti dėstytojus įvertinti parengtų ir realizuotų studijų dalykų nuotoliniu būdu studijų kokybę;
* skatinti socialinę ir profesinę tinklaveiką akademinės bendruomenės tarpe;
* vykdyti mokslinius tyrimus nuotolinių studijų srityje, ir skatinti jų pritaikomumą praktikoje.

## Nuorodos
Oficiali Inovatyvių studijų instituto svetainė

## Istorija
Vytauto Didžiojo universitetas veiklą nuotolinių studijų srityje pradėjo nuo 2000 m.  kovo mėn., kai pagal projektą „Distancinio mokymo plėtra Lietuvoje (LieDM-2)"  universitete  buvo įrengta nuotolinio mokymosi klasė (mokymo klasės administratorė – Vida Žvinienė). 
2000 metais spalio 5d. Rektoriaus įsakymu Nr.316 buvo įsteigtas Distancinių studijų centras (K.Donelaičio 52-314, Kaunas) centro vadovu paskirtas – Dr. Artūras Mickus.
Mokymams naudota vaizdo konferencijų įranga, virtualios mokymosi aplinka WebCT ir el.pašto sistema FirstClass.
Puatjė mūšis (1356 m.)

**Puatjė mūšis** – antroji iš trijų didžiųjų Anglijos pergalių Šimtamečiame kare su Prancūzija.

## Padėtis prieš mūšį
Nuo 1346 m. Anglijos karaliaus Eduardo III sosto įpėdinis Eduardas Juodasis Princas daugiausiai kariavo Prancūzijoje, siekdamas pretenduoti į Prancūzijos sostą. 1346 m. jo vadovaujama kariuomenė laimėjo Kresi mūšį ir tęsė reidus Prancūzijoje. 1355 m. jis surengė žygį į Prancūzijos gilumą, tačiau dėl didesnės Prancūzijos karaliaus Jono II kariuomenės spaudimo, atsitraukė nuo Luaros į pietų pusę, link Bordo. 1356 m. rugsėjo 19 d. abiejų pusių kariuomenės susidūrė miškingoje vietovėje į rytus nuo Puatjė miesto. Anglijos ir Prancūzijos kariuomenės buvo panašios organizacija, ginkluote ir aprūpinimu. Tačiau Anglijos kariuomenė buvo daug drausmingesnė, o Prancūzijos – kelis kartus gausesnė.

## Mūšio eiga
Prieš mūšį Eduardas Juodasis Princas įsakė neimti belaisvių, kol nebus pasiekta pergalė. Pirmieji, išprovokuoti apgaulingo anglų atsitraukimo, puolimą pradėjo Prancūzijos kariuomenės raitieji riteriai. Juos sėkmingai sulaikė Anglijos ir jos sąjungininkės Gaskonijos lankininkai, ėmę šaudyti į puolančiųjų žirgus ir sėkmingai suardę jų rikiuotę. Atmušta ataka demoralizavo Prancūzijos raitelius. Dar prieš Prancūzijos kariuomenės vadovybei sužinojus apie atmuštą raitelių ataką, puolimą pradėjo ir jų pėstininkai, kurie po kelių valandų atkaklios kovos, taip pat buvo atmušti. Tuo pasinaudojęs, Eduardas Juodasis Princas įsakė Anglijos kavalerijos rezervui apeiti ir užpulti Prancūzijos armijos ariegardą. Bijodami apsupties Prancūzijos riteriai pakriko ir daugelis jų ėmė bėgti. Tačiau Jonas II, manydamas, kad jo asmeninis dalyvavimas mūšyje kardinaliai pakeis padėtį, ėmė pulti Anglijos kariuomenę. Negausus Jono II būrys buvo atmuštas, o pats Prancūzijos karalius pateko į nelaisvę ir 1357 m. buvo atgabentas į Londoną.

## Mūšio pasekmės
Už Joną II pareikalauta sumokėti išpirką, kurios suma du kartus viršijo Prancūzijos metines pajamas. Pagal 1360 m. sudarytą Bretigny taikos sutartį, Jonas II buvo paleistas, kad surinktų išpirką. To jis nesugebėjo padaryti ir savo noru grįžo į Angliją, kur išbuvo iki mirties. Nesėkmės kare sukėlė maištus Prancūzijoje.

## Šaltiniai
Gvantanamo įlanka

**Gvantanamo įlanka** () – įlanka pietryčių Kuboje, Gvantanamo provincijoje, giliai įsiterpusi į salą ir apsupta stačių kalnų.

1903 m. JAV pagal Kubos-Amerikos sutartį prisiėmė kontroliuoti pietinę Gvantanamo įlankos teritoriją, kur nuo 1898 m. veikia JAV karinė jūrų bazė. Dabartinė Kubos vyriausybė skelbia, jog bazė yra nelegali, ir primygtinai teigia, kad Kubos-Amerikos sutartis pasirašyta, pažeidžiant tarptautinę teisę.

Įlankos pavadinimas kilo iš vietinių gyventojų tainų kalbos. Kristupas Kolumbas atkeliavęs 1494 m. ją pavadino *Puerto Grande*.

be-x-old:Бухта Гуантанама
Sete Saias

**Sete Saias** – muzikinis duetas iš Galisijos regiono (Ispanija). Jį sudaro Marta Quintana bei Clara Pino. „Sete Saias“ arfomis ir vokalu atlieka folklorinę galisų muziką.

Duetas susikūrė Vigo menų mokyklos tradicinės muzikos konservatorijoje, arfos klasėje, vadovaujamoje Rodrigo Romaní. Marta Quintana ir Clara Pino atlieka galisų liaudies dainas, savos kūrybos kūrinius, taip pat eiles, parašytas Álvaro Cunqueiro, Antón Avilés de Taramancos ir to paties Rodrigo Romaní. 2007 m. duetas išleido debiutinį albumą *Sete Saias*, prie kurio kūrybos taip pat prisidėjo Rodrigo Romaní (jis seniau buvo grupės „Milladoiro“ narys).

## Diskografija
* *Sete Saias* (2007 m.)

## Nuorodos
* 
* Daina ''Bágoas de Azar''
Trenitalia

**Trenitalia** – pagrindinis traukinių paslaugų tiekėjas Italijoje. Įmonė priklauso „Ferrovie dello Stato“ kompanijai, kurią valdo Italijos vyriausybė. Trenitalia SpA. buvo sukurta 2000 m.

Trenitalia teikia paslaugas Italijoje ir tarptautiniuose reisuose su Austrija, Belgija, Prancūzija, Vokietija, Vengrija, Slovėnija, Ispanija ir Šveicarija. Kompanija vykdo regioninius ir ilgų distancijų maršrutus.

## Nuorodos
* Oficiali svetainė
Altūna

**Altūna** () – miestas Jungtinių Valstijų šiaurės rytuose, Pensilvanijoje, Apalačų papėdėje. Yra geležinkelių mazgas. Mašinų gamybos, trikotažo pramonė.

## Istorija

Altūna įkurta 1849 m., nutiesus geležinkelį. XIX a. miestas sparčiai augo, buvo svarbus geležinkelių pramonės centras. XX a. antroje pusėje Altūna išgyveno ekonominį nuosmukį.

## Šaltiniai
Poligonas

**Poligonas** – sausumos arba jūros ruožas ir oro erdvė virš jų, skirta ginklams ir kovos technikai bandyti, kariuomenei apmokyti, ginklų veikimo moksliniams tyrimams atlikti.

Poligonai skirstomi į šias kategorijas:

* *Pagal paskirtį* – mokomieji, gamykliniai, moksliniai bandomieji.
* *Pagal bandomųjų priemonių rūšis* – artilerijos, aviacijos, raketų, minų, torpedų, automobilių, zenitinis, inžinerijos.
* *Pagal darbo laiką* – laikinieji ir nuolatiniai.

Poligono įranga priklauso nuo bandomos technikos tipo, mokymo tikslų, gaminių tipo. Poligonuose įrengiami imitaciniai taikiniai, stebėjimo bokštai, matavimo ir skaičiavimo įranga. Lietuvoje šiuo metu veikia keturi kariuomenės poligonai – Pabradėje, Gaižiūnuose, Kairiuose, Kazlų Rūdoje. 2021 m. Lietuvos Respublikos Seimas nutarė Lietuvos kariuomenės reikmėms atkurti penktąjį – Rūdninkų poligoną. 

## Šaltiniai
Kubos ginkluotosios pajėgos

**Kubos revoliucinės ginkluotosios pajėgos** () – Kubos kariuomenė, sudaryta iš trijų šakų: armijos, karinio laivyno, oro ir oro gynybos pajėgų. FAR priskiria ir nereguliarias pajėgas *[[Teritorinės kariuomenės milicija]]* () ir sukarintą organizaciją *[[Jaunimo darbo armija]]* ().

Nuo 2006 m. privalomoji karo tarnyba trunka 2 metus, iki tol ji trukdavo 3 metus. 

## Istorija
Nuo 1966 iki 1990 m. intensyvus bendradarbiavimas su TSRS leido tiek sustiprinti Kubos ginkluotąsias pajėgas, kad šios tapo galingiausios Lotynų Amerikoje. Kubos ginkluotosios pajėgos ėmė veikti ir užsienio šalyse. Pirmoji karinė Kubos misija buvo Ganoje. 1963 m. Kubos kariškiai pasirodė Alžyre. Kuba siuntė savo dalinius į Siriją 1973 m., Etiopiją 1978 m., Angolą 1975–1989 m., Nikaragvą ir Salvadorą po 1980 m.

TSRS rėmė Kubą tiek finansiškai, tiek karine įranga. 1994 m. Kubos ginkluotosiose pajėgose buvo apie 235 000 karių, o dabar sumažėjo iki 80 000.

1989 m. vyko ginkluotųjų pajėgų ir vidaus reikalų ministerijos valymas. Generolas Arnaldas Očoa (*Arnaldo Ochoa*) ir vidaus reikalų ministerijos pulkininkas *Antonio de la Guardia* bei brigados generolas *Patricio de la Guardia* buvo nuteisti už korupciją ir narkotikų gabenimą. Očoa ir *Antonio de la Guardia* buvo sušaudyti. Po šios bylos Kubos kariuomenė buvo žymiai sumažinta. Daug armijos karininkų buvo perkelti į vidaus reikalų ministeriją. 

Kubos karinė galia labai sumažėjo po to, kai ją nustojo remti TSRS. Dabar Kubos ginkluotosiose pajėgose yra 79 000 karių. JAV Gynybos žvalgybos agentūra 1998 m. pranešė, kad Kubos sukarintųjų organizacijų kovinė parengtis per praėjusius 7 metus labai suprastėjo, tačiau išlaikė potencialą „padaryti priešo įsiveržimą brangiu“. Kuba priėmė „liaudies karo“ strategiją, kas parodo ginamąjį dabartinės Kubos kariuomenės pobūdį. 

## Nuorodos